बालिकाओं को शिक्षित बनाकर आगे बढ़ाने की जरूरत :मित्तल
राजस्थानप्रारंभिक शिक्षा परिसर जयपुर के निर्देश पर केजीबीवी शैक्षिक किशोरी मेला सोमवार को सीएडी कॉलोनी परिसर इटावा में नगर मंडल अध्यक्ष हेमराज सोनी की अध्यक्षता में आयोजित हुआ। इस मौके पर मुख्य अतिथि भाजपा शहर मंडल अध्यक्ष चेनसुख मित्तल थे।
कार्यक्रम को संबोधित करते हुए मुख्य अतिथि मित्तल ने कहा कि बालिकाएं दो परिवार को रोशन करने वाली होती है हमें इनकों शिक्षित बनाकर आगे बढ़ाने की जरूरत है। अध्यक्षता कर रहे सोनी ने बेटी बचाओ, बेटी पढ़ाओ पर अपने विचार प्रस्तुत किये।
शैक्षिक किशोरी मेला स्थल पर मेले में किशोरियों के लिए सामान्य ज्ञान, सामान्य परिवेश, खेल, जोड़ बाकी, वैज्ञानिक आविष्कार सहित ज्ञानवर्धक मनोरंजक स्टॉलें सजाई गई थी जिसमें दिनभर बालिकाओं ने उत्साह से भाग लिया तथा इनमें विजेता रही छात्राओं को इनाम भी बांटे गये। किशोरी मेले का समापन सोमवार को पंचायत समिति प्रधान सरोज मीणा की अध्यक्षता में किया गया। समारोह के मुख्य अतिथि रामू मीणा थे। इस मौके पर अध्यक्षता कर रही प्रधान सरोज ने कहा कि ऐसे मेलों के आयोजन से बालिकाओं में छिपी हुई प्रतिभाओं का विकास होता है तथा बालिकाओं में आत्मविश्वास की भावना बढ़ती है ऐसे मेलों का आयोजन जरुरी है।
उन्होंने कहा कि इस मेले के आयोजन से बालिकाओं में ज्ञान वृद्धि होगी तथा यह मेला शैक्षिक जीवन में काफी लाभकारी साबित होगा। मेले में 237 छात्राओं ने भाग लेकर 27 प्रदर्शनी द्वारा अपने कला कौशल का परिचय दिया। अंत में एडीपीसी एसएसए कोटा जगदीश कुमार ने सभी अतिथियों का आभार व्यक्त किया। कार्यक्रम में सुनीता शर्मा, योगेश जोशी, प्रेमलता शर्मा, कल्पना गौत्तम ने मेले का उद्देश्य बताते हुए कहा कि ग्रामीण क्षेत्र की बालिकाओं में निहित शैक्षिक क्षमताओं को उजागर करने के लिए किशोरी मेले का आयोजन जरुरी है इसमें मनोरंजन के साथ साथ प्रतिभाएं निकलकर सामने आती है। समारोह में विशिष्ट अतिथि गजेंद्र गोयल, प्रेम कुमार शास्त्री, रामचरण बैरवा, तेजकरण सुमन, रेखा शर्मा सहित कई शिक्षक शिक्षिकाएं मौजूद रही।
इटावा. किशोरी मेले का अवलोकन करते अतिथि।
hin_Deva hin_Deva hin_Deva hin_Deva hin_Deva hin_Deva